Justa Montero

Justa Montero Corominas (Bartzelona, 1955) aktibista feminista eta soziala, generoan eta berdintasun-politiketan aditua da.

Biografia 
Justa Montero Corominas Zientzia Ekonomikoetan matrikulatu zen Madrilgo Unibertsitate Konplutentsean (UCM), generoan eta berdintasun-politiketan aditua da Madrilgo Rey Juan Carlos Unibertsitatean, eta magisterra migrazioa, babesa eta erkidegoen arteko harremanetan Madrilgo Unibertsitate Autonomoan.

Aktibistaren ibilbidea 
1973tik mugimendu feministan aktiboki parte hartu zuen. Liga Komunista Iraultzaileko (LCR) buruzagia izan zen Madrilen, 1979ko udal-hauteskundeetarako taldearen 2. postuan parte hartu zuen. Madrilgo Emakumeen Zentro baten, Abortatzeko Eskubidearen aldeko Batzordearen, Madrilgo Batzar Feministaren eta erakunde feministen koordinakundeko kidea izan zen 1977tik, eta Kongresuaren aurreko Emakumeen plataformako kidea. Emakume-sareak sortu ditu, eta mugimendu feministen eta sozialen arteko bateratzearen alde egin du beti, mugimendu feministaren eta LGTBIren arteko aliantza aldeztuz. FUHEM fundazioaren patronatuko kide izan da. 2018an eta 2019an Madrilgo 8-M batzordeko kidea izan zen.

Ibilbide akademikoa 
Generoarekin eta garapenerako lankidetzarekin zerikusia duten gaietako irakaslea da ikastaroetan, mintegietan eta Madrilgo Unibertsitate Politeknikoko Hiri kokalekuetako garapenerako lankidetza masterrean. Madrilgo Unibertsitate Autonomoko Teoria feministak ikastaroko zuzendarikidea da eta hainbat ikastaro eta masterretako irakaslea.

Lanak 
Hainbat gairi buruzko artikulu, argitalpen eta ponentziak idatzi ditu, besteak beste: sexu- eta ugalketa-eskubideak, abortua, indarkeria matxista, prostituzioa, lana; 78ko trantsizioa eta eraketa, krisi demokratikoa; feminismo inklusiborako giltzarriak: sexua, klasea, etnia eta generoa; neoliberalismoaren aurkako erresistentzia feministak.

Talde-lanetan parte hartu du:

 Las aspiraciones del movimiento feminista y la transición política. Justa Montero Corominas dentro de "El movimiento feminista en España en los años 70"  Pilar González Ruiz, Carmen Martínez Ten, Purificación Gutiérrez López, 2009, , págs. 275-281
 Momentos singulares en la evolución del feminismo en el Estado español. Justa Montero Corominas. En "Transformaciones del trabajo desde una perspectiva feminista: producción, reproducción, deseo, consumo" Coordinada por Matxalen Legarreta Iza, Débora Ávila Cantos, Amaia Pérez Orozco, 2006, , págs. 159-172

Hainbat egunkari digitaletan parte hartzen du  Rebelión.org, Eldiario.es o Diagonal, Honelako artikuluekin:

 Acabar con la violencia machista
 Hacia una redefinición de nuestra vida en común
 La lucha feminista en la transición

Sariak eta aintzatespenak 

 2014 Aleas Izquierda Unida saria aktibismoari feminismoen kategorian.
 2020an, Berdintasun Ministerioak emandako aktibismo-bizitza oso baten aitorpena jaso zuen, Emakumeen aurkako Indarkeria Ezabatzeko Nazioarteko Eguna zela eta.

Erreferentziak

Kanpo estekak 

 Impacto de la actual crisis económica y de las políticas de ajuste Julia Monterori elkarrizketa
 Asamblea feminista de Madrid.  Asamblea Feminista Madrid 
 Justa Monterori Elkarrizketa. Conversaciones: Justa Montero. Militante feminista histórica
Justa Monterori elkarrizketa  Betiko. YouTube. 
Justa Monterori elkarrizketa 2020 #NoEsPaísParaMujeres
Justa Monterori elkarrizketa 2021 elmedio.es Youtube

Bartzelonarrak
Espainiako feministak
Unibertsitateko irakasleak
Hizlariak
Idazleak